Χοσέ Κάνιας

Ο **Χοσέ Αλμπέρτο Κάνιας Ρουίζ-Ερέρα** (*José Alberto Cañas Ruiz-Herrera,* γεννημένος στις 27 Μαΐου 1987), ευρέως γνωστός ως **Χοσέ Κάνιας**, είναι Ισπανός επαγγελματίας ποδοσφαιριστής, ο οποίος αγωνίζεται ως αμυντικός μέσος για την Μάντσεστερ 62, ομάδα του Γιβραλτάρ.

## Σταδιοδρομία σε συλλόγους

### Ρεάλ Μπέτις
Γεννήθηκε στη Χερέθ ντε λα Φροντέρα της επαρχίας Κάδιθ και είναι προϊόν των ακαδημιών της Ρεάλ Μπέτις. Έκανε το ντεμπούτο του στη Πριμέρα Ντιβισιόν στις 3 Μαΐου 2009, παίζοντας 83 λεπτά στην εντός έδρας ήττα με 0-2 από την Ατλέτικο Μαδρίτης. Οι Ανδαλουσιανοί τελικά υποβιβάστηκαν στο τέλος της σεζόν 2008-09. 

Προωθήθηκε μόνιμα στην πρώτη ομάδα της Μπέτις για τη σεζόν 2010-11. Συμμετείχε σε 15 αγώνες κατά τη διάρκεια της σεζόν (μόνο σε τέσσερις στο βασικό σχήμα), καθώς οι *Verdiblancos* επέστρεψαν στην Πριμέρα Ντιβισιόν μετά από δύο χρόνια, ως πρωταθλητές. Τις επόμενες 2 σεζόν ήταν βασικός παίχτης της ομάδας. 

### Σουόνσι Σίτι
Τον Απρίλιο του 2013, πριν ολοκληρωθεί η σεζόν 2012-13, ο Κάνιας αρνήθηκε να ανανεώσει το συμβόλαιο, που έληγε στο τέλος της σεζόν με τη Μπέτις, επιλέγοντας να μετακινηθεί στη Σουόνσι Σίτι με τριετές συμβόλαιο.  Έκανε το ντεμπούτο του την 1η Αυγούστου, ερχόμενος ως αλλαγή στα τελευταία λεπτά του αγώνα, στην εντός έδρας νίκη με 4-0 επί της Μάλμε για τον πρώτο αγώνα του τρίτου προκριματικού γύρου του Γιουρόπα Λιγκ. 

### Εσπανιόλ
Την 1η Σεπτεμβρίου 2014, επέστρεψε στην Πριμέρα Ντιβισιόν, υπογράφοντας συμβόλαιο τριετούς διάρκειας με την Εσπανιόλ. Η πρώτη του εμφάνιση πραγματοποιήθηκε 13 ημέρες αργότερα, καθώς αγωνίστηκε στα τελευταία δέκα λεπτά στην ήττα με 1-3 από τη Βαλένθια. 

Κατά τη διάρκεια της θητείας του στο *Estadi Cornellà-El Prat*, είχε 48 συμμετοχές σε όλες τις διοργανώσεις. Τη σεζόν 2015-16, ταλαιπωρήθηκε από προβλήματα τραυματισμού. 

### ΠΑΟΚ
Στις 11 Ιουλίου 2016, ο ΠΑΟΚ ανακοίνωσε τη μεταγραφή του, μέχρι το καλοκαίρι του 2019. Στις 2 Απριλίου 2017, σημείωσε το πρώτο του γκολ με την ομάδα, στην εντός έδρας νίκη με 2-0 εναντίον της ΑΕΛ. Εκείνη την χρονιά κατέκτησε και τον πρώτο τίτλο του, με την ομάδα του ΠΑΟΚ να κατακτάει τοκύπελλο ελλάδας. Στο τελικό αντιμετώπισε την ΑΕΚ με τον ΠΑΟΚ να επικρατεί με σκορ 2-1. Ο ίδιος αγωνίστηκε σε όλο τον αγώνα. 

Την επόμενη χρονιά είχε λιγότερες συμμετοχές με την ομάδα, ωστόσο αποτέλεσε μία σημαντική λύση για το κέντρο του ΠΑΟΚ. Στο φινάλε της σεζόν στέφθηκε ξανά κυπελλούχος ελλάδας, με τον ίδιο να αγωνίζεται σε όλο τον αγώνα. Ο ΠΑΟΚ αντιμετώπισε ξανά την ΑΕΚ στον τελικό και την κέρδισε με σκορ 2-0. Την τρίτη του χρονιά στην ομάδα της Θεσσαλονίκης, έφτασε στην κατάκτηση του νταμπλ, αφού ο ΠΑΟΚ, πέρα από το πρωτάθλημα, έφτασε και στην κατάκτηση του κυπέλλου. Ο Κάνιας αγωνίστηκε ξανά σε όλο τον αγώνα του τελικού. Στο τέλος της σεζόν αποφάσισε να μην ανανεώσει το συμβόλαιό του με την ομάδα του ΠΑΟΚ και τελικά έφτασε σε συμφωνία με την ομάδα του Ερυθρού Αστέρα.

### Ερυθρός Αστέρας
Στην ομάδα από την Σερβία, έμεινε για ένα χρόνο. Στο πρώτο εξάμηνο της παρουσίας του στον Ερυθρό Αστέρα, ξεκινούσε συχνά βασικός και είχε ενεργό ρόλο στην ομάδα. Στο υπόλοιπο της σεζόν όμως, έχασε την θέση του βασικού και κατέγραψε λίγες συμμετοχές. Στο φινάλε της περιόδου, πανηγύρισε το πρωτάθλημα Σερβίας, με τον Ερυθρό Αστέρα να το κατακτά, έναντι της Παρτιζάν. 

### Στην Atletico Baleares και στον Ιωνικό
Με την αποχώρησή του από την ομάδα του Ερυθρού Αστέρα, τον χειμώνα του 2021, ο Κάνιας, ήρθε σε συμφωνία με την Ισπανική ομάδα Atletico Baleares, που αγωνιζόταν στην τρίτη κατηγορία της Ισπανίας. Έμεινε στην ομάδα για έξι μήνες και είχε λίγες συμμετοχές. Το καλοκαίρι του 2021 επέστρεψε στην Ελλάδα για λογαριασμό του νεοφώτιστου στην Σούπερ Λιγκ, Ιωνικού. Στην ομάδα της Νίκαιας, έμεινε για δύο χρόνια, με πολλές συμμετοχές ως βασικός. 

### Καλαμάτα
Για την σεζόν 2023-2024 πήρε μεταγραφή για την ομάδα της Καλαμάτας, που αγωνίζεται στην δεύτερη κατηγορία.  

### Μάντσεστερ 62
Το καλοκαίρι του 2024, έμεινε ελεύθερος από την Καλαμάτα και μετακόμισε στην Μάντσεστερ 62, ομάδα από το Γιβραλτάρ, όπου και αγωνίζεται μέχρι σήμερα.  

## Προσωπική ζωή
Ο θείος του Κάνιας, Χουάν Χοσέ Κάνιας Γκουτιέρεζ, ήταν επίσης ποδοσφαιριστής και μέσος. Ο ίδιος πέρασε, επίσης, το μεγαλύτερο μέρος της επαγγελματικής του σταδιοδρομίας με τη Μπέτις. 

## Στατιστικά σταδιοδρομίας

: *Μέχρι τις 4 Ιανουαρίου 2026*  



## Διακρίσεις
;ΠΑΟΚ

* Κύπελλο Ελλάδας: **3** (2016-17), (2017-18), (2018-19)
* Πρωτάθλημα Ελλάδας: **1** (2018-2019)

;Ερυθρός Αστέρας
* Πρωτάθλημα Σερβίας: **1** 2019-2020

## Παραπομπές




## Εξωτερικοί σύνδεσμοι

*   
*    

Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σουόνσι Σίτι
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Σουπερλίγκα Σερβίας
Κατηγορία:Ισπανοί ποδοσφαιριστές στο εξωτερικό
Κατηγορία:Ανδαλουσιανοί ποδοσφαιριστές
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Σούπερ Λιγκ 2 Ελλάδας